ג'קסון מרטינס

ג'קסון ארלי מרטינס גרסיה (Jackson Arley Martínez Valencia; נולד ב-3 באוקטובר 1986) הוא כדורגלן עבר קולומביאני המשחק בעמדת החלוץ.

קריירה
מרטינס התחיל את הקריירה שלו בדפורטיבו אינדפנדיינטה מדיין. את עונתו האחרונה במועדון סיים מרטינס עם 18 שערים ועזר למועדון לזכות באליפות ה-5 בתולדותיו. בקיץ 2010 חתם בצ'יאפס ("חגוארס") ממקסיקו. את עונתו הראשונה הוא סיים עם 9 שערים ובמקום ה-4 בטבלת מלך השערים בליגה.

ב-7 ביולי 2012 חתם בפורטו תמורת 11 מיליון דולר. ב-11 באוגוסט הוא ערך את הופעת הבכורה שלו בקבוצה במסגרת הסופרקאפ הפורטוגזי נגד אקדמיקה בו הוא גם כבש את שער הבכורה שלו במועדון בדקה ה-90 של המשחק, שהעניק לפורטו את התואר בפעם ה-19 בתולדות המועדון. ב-25 באוגוסט כבש את שער הליגה הראשון שלו מפנדל בדקה ה-80 נגד ויטוריה דה גימארייש, במשחק שנגמר ב-0:4 לפורטו. עם 11 שערים ב-12 משחקים האו שבר את השיא של שחקני פורטו לשעבר רדאמל פלקאו, האלק וליסנדרו לופז. הכינוי שהודבק לו בפורטו הוא "ג'קשואו מרטינז". יכולתו המרשימה עוררה עניין בקרב המועדונים הגדולים באירופה וביניהם: ליברפול, צ'לסי וברצלונה.

ב-30 ביוני 2015 פורטו הודיעה שמרטינס יעבור לאתלטיקו מדריד עבור 35 מיליון יורו. ב-29 באוגוסט הבקיע לראשונה במדי אתלטיקו מדריד, בניצחונה 0–3 על סביליה.

ב-3 בפברואר 2016 חתם מרטינס בגואנגג'ואו אוורגראנד עבור 42 מיליון יורו. ב-24 בפברואר ערך את הופעתו הבכורה בקבוצה בתיקו 0-0 נגד פוהאנג סטילרס בליגת האלופות האסיאתית. ב-6 במרץ הבקיע את שערו הראשון בקבוצה בהפסד 1–2 לצ'ונגצ'ינג ליפאן במחזור הראשון בליגה. ב-31 באוגוסט 2018 הושאל לפורטימוננסה הפורטוגזית.

תארים

קבוצתיים
דפורטיבו אינדפנדיינטה מדיין
אליפות ליגת העל הקולומביאנית
קלאוסורה: 2009
חגוארס דה צ'יאפס
גביע מסואמריקנה: 2011
פורטו
אליפות הליגה הפורטוגזית: 
הסופר קאפ הפורטוגלי: 2012, 2013
גוואנגג'ו אברגרנד
הסופר קאפ הסיני: 2016
אליפות סין: 2016
הגביע הסיני: 2016

קישורים חיצוניים

 פרופיל השחקן באתר goal

כדורגלנים קולומביאנים
חלוצי כדורגל קולומביאנים
כדורגלני אינדפנדיינטה מדיין
כדורגלני צ'יאפס
כדורגלני פורטו
כדורגלני אתלטיקו מדריד
כדורגלני גואנגג'ואו
כדורגלני פורטימוננסה
כדורגלני נבחרת קולומביה
כדורגלני קופה אמריקה 2011
כדורגלני מונדיאל 2014
כדורגלני קופה אמריקה 2015
ספורטאים זרים במקסיקו
ספורטאים זרים בפורטוגל
ספורטאים זרים בספרד
ספורטאים זרים בסין
קולומביאנים שנולדו ב-1986